Gruppen ble første gang beskrevet av Constantine Samuel Rafinesque i 1815. Den første omfattende oversikten over familien ble skrevet av Bulytsjeva i 1957, med fjerning av en rekke slekter man tidligere antok tilhørte Talitridae. Slektene ble overført til familiene Hyalidae og Hyalellidae. Etter denne revisjonen henførte man bare fem terrestrielle slekter til tangloppefamilien (Talitrus, Orchestia, Talorchestia, Talitroides og Brevitalitrus), og alle disse var representerte i nordlige strøk i Atlanterhavet. Siden har man valgt å henføre mange flere slekter til tangloppefamilien, som angitt nedenfor.